CELEX: 62018TA0577
Language: hu
Date: 2020-07-08 00:00:00
Title: T-577/18. sz. ügy: A Törvényszék 2020. július 8-i ítélete – Crédit agricole Corporate and Investment Bank kontra EKB („Gazdaság- és monetáris politika – Hitelintézetek prudenciális felügyelete – Az 1024/2013/EU rendelet 18. cikkének (1) bekezdése – Az EKB által valamely hitelintézettel szemben kiszabott adminisztratív pénzbírság – Az 575/2013/EU rendelet 26. cikke (3) bekezdésének első albekezdése – A szavatolótőke-követelmények folyamatos megsértése – Gondatlanságból elkövetett jogsértés – Védelemhez való jog – A szankció összege – Indokolási kötelezettség”)

21.9.2020   
            
            
               HU
            
            
               Az Európai Unió Hivatalos Lapja
            
            
               C 313/24
            
         
      A Törvényszék 2020. július 8-i ítélete – Crédit agricole Corporate and Investment Bank kontra EKB
      (T-577/18. sz. ügy) (1)
      
      („Gazdaság- és monetáris politika - Hitelintézetek prudenciális felügyelete - Az 1024/2013/EU rendelet 18. cikkének (1) bekezdése - Az EKB által valamely hitelintézettel szemben kiszabott adminisztratív pénzbírság - Az 575/2013/EU rendelet 26. cikke (3) bekezdésének első albekezdése - A szavatolótőke-követelmények folyamatos megsértése - Gondatlanságból elkövetett jogsértés - Védelemhez való jog - A szankció összege - Indokolási kötelezettség”)
      (2020/C 313/35)
      Az eljárás nyelve: francia
      
         Felek
      
      
         Felperes: Crédit agricole Corporate and Investment Bank (Montrouge, Franciaország) (képviselők: A. Champsaur és A. Delors avocates)
      
         Alperes: Európai Központi Bank (képviselők: C. Hernández Saseta, A. Pizzolla és D. Segoin meghatalmazottak)
      
         Az ügy tárgya
      
      Az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet (HL 2013. L 287., 63. o.) 18. cikkének (1) bekezdése alapján hozott, a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendelet (HL 2013. L 176., 1. o.; helyesbítések: HL 2013. L 208., 68. o.; HL 2013. L 321., 6. o.; HL 2017. L 20., 2. o.) 26. cikkének (3) bekezdésében előírt szavatolótőke-követelmények folyamatos megsértése miatt a felperessel szemben 300 000 euró összegű adminisztratív pénzbírságot kiszabó 2018. július 16-i ECB/SSM/2018-FRCAG-76 EKB-határozat megsemmisítése iránt az EUMSZ 263. cikk alapján benyújtott kérelme.
      
         Az ítélet rendelkező része
      
      
                  1)
               
               
                  A Törvényszék az Európai Központi Bank (EKB) 2018. július 16-i ECB/SSM/2018-FRCAG-76 határozatát megsemmisíti annyiban, amennyiben az a Crédit agricole Corporate and Investment Bankkal szemben 300 000 euró összegű adminisztratív pénzbírságot szab ki.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  A Crédit agricole Corporate and Investment Bank maga viseli saját költségeit.
               
            
                  4)
               
               
                  Az EKB maga viseli saját költségeit.
               
            
         (1)  HL C 436., 2018.12.3.